** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2024 Nová Dubnica, 22.04.2024

**Uznesenie Mestského zastupiteľstva v Novej Dubnici zo dňa 18. apríla 2024**

1. **Odpredaj pozemku v Priemyselnej zóne Hliny Ing. Miroslavovi Solavovi s manželkou**

**U z n e s e n i e č. 29**

Mestské zastupiteľstvo na základe prerokovaného materiálu

**A/ s c h v a ľ u j e**

v súlade s Článkom 18 ods. 2 Zásad hospodárenia s majetkom mesta Nová Dubnica nasledovný

majetok mesta Nová Dubnica **ako prebytočný majetok**

**a) pozemok parc. KN-C č. 405/5 – zastavané plochy a nádvoria o výmere 1 367 m²,**

zapísaný Okresným úradom Ilava, katastrálnym odborom na LV č. 1000, k. ú. Nová Dubnica,

vlastník 1/1 Mesto Nová Dubnica, Trenčianska 45/41, Nová Dubnica, PSČ: 018 51, IČO:

00317586.

Všeobecná hodnota pozemku v písm. a) podľa Znaleckého posudku č. 50/2024 zo dňa 27.03.2024

vypracovaného znalcom Ing, Šárkou Kurucovou je 33 969,95 € ( 24,85 € / m² ).

**B/ s c h v a ľ u j e**

**odpredaj pozemku uvedeného v bode A/ tohto návrhu ako odpredaj podľa § 9a ods. 15 písm. f)**

**zákona č. 138/1991 Zb. o majetku obcí v znení neskorších predpisov ako prípad hodný**

**osobitného zreteľa trojpätinovou väčšinou všetkých poslancov.**

Zdôvodnenie odpredaja podľa § 9a ods. 15) písm. f) zákona č. 138/1991 Zb. o majetku obcí

v znení neskorších predpisov (ako prípad hodný osobitného zreteľa):

1. Odpredaj uvedeného pozemku je v súlade s Článkom 6 ods. 5 písm. c) Zásad hospodárenia s majetkom mesta Nová Dubnica, z dôvodu, kde prichádza do úvahy len jeden nadobúdateľ, ktorým je vlastník priľahlej nehnuteľnosti – pozemku, napr. z dôvodu, že nadobudnutie iným vlastníkom by znemožnilo výkon jeho vlastníckych práv (vstup na jeho pozemok, stavbu ...).
2. O odkúpenie predmetného pozemku, ktorý sa nachádza v lokalite Priemyselnej zóny Hliny, pri štátnej ceste III. triedy tak, ako je vyznačený v Prílohe č. 1 tohto návrhu uznesenia, žiadatelia žiadajú z dôvodu rozšírenia manipulačných a odstavných plôch k plánovanej prevádzke obchodno – servisného centra na parc. KN-C č. 442/19, vo vlastníctve žiadateľov, na pozemku sa nachádzajú inžinierske siete a ich ochranné pásma (kanalizácia a jej ochranné pásmo, nadzemné elektrické vedenie a jeho ochranné pásmo, ochranné pásmo VTL plynovodu, ochranné pásmo cesty I. triedy).
3. Mestské zastupiteľstvo v Novej Dubnici v roku 2015 schválilo Uznesením č. 49 zo dňa 13.05.2015 odpredaj priľahlého pozemku parc. KN-C č. 442/19 k pozemku, ktorý je predmetom žiadosti o odkúpenie (parc. KN-C č. 405/5).
4. Následne Mestské zastupiteľstvo v Novej Dubnici v roku 2016 schválilo Uznesením č. 112 zo dňa 26.10.2016 odpredaj pozemku parc. KN-C č. 405/5, ktorý je predmetom žiadosti o odkúpenie, ale do dnešného dňa nedošlo k uzatvoreniu kúpnej zmluvy a k prevodu vlastníckych práv.

**C/ s c h v a ľ u j e**

**odpredaj pozemku uvedeného v bode A/** tohto návrhu uznesenia podľa § 9a ods. 15 písm. f) Zákona č. 138/1991 Zb. o majetku obcí v znení neskorších predpisov **do bezpodielového spoluvlastníctva manželov v podiele 1/1 Ing. Miroslavovi Solavovi** a **Ing. Dagmare Solavovej** **za dohodnutú kúpnu cenu vo výške 40,00 € / m²**, čo pri výmere pozemku 1367 m² **predstavuje celkovú kúpnu cenu vo výške 54 680,00 €** (päťdesiatštyritisícšesťstoosemdesiat eur 0 centov).

Kupujúci okrem kúpnej ceny uhradia správny poplatok za návrh na vklad vlastníckeho práva do katastra nehnuteľností vo výške **100,00 €.**

**Ing. Peter Marušinec** **primátor**

Za správnosť: Ing. Dana Šťastná

vedúca organizačno-správneho oddelenia